IR-REGOLAMENT TAL-KUMMISSJONI (KE) Nru 1547/1999
tat-12 ta' Lulju 1999
li jistabilixxi l-proċeduri ta' kontroll skond ir-Regolament tal-Kunsill (KEE) Nru 259/93 li għandhom japplikaw għat-trasport ta' ċertu tipi ta' skart lejn ċerti pajjiżi li għalihom ma tapplikax id-Deċiżjoni finali tal-OECD C(92)39
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 259/98 ta' l-1 ta' Frar 1993 dwar is-superviżjoni u l-kontroll ta' applikazzjonijiet ta' trasport ta' l-iskart fi ħdan, ġewwa u barra mill-Komunità Ewropea [1], kif emendat mir-Regolament (KE) Nru 2408/98 [2], u b'mod partikolari l-Artikolu 17(3) tiegħu,
Wara konsultazzjoni mall-pajjiżi ta' destinazzjoni konċernati,
(1) Billi l-Artikolu 1(3)(a) tar-Regolament tal-Kunsill (KEE) Nru 259/93 jeskludi mill-iskop tal-applikazzjoni tiegħu t-trasport tal-iskart destinati għall-irkupru biss u elenkati fl-Anness II ta' l-istess Regolament, peress li dak l-Anness ġie emendat mid-Deċiżjoni tal-Kummissjoni 98/368/KE [3], minbarra kif ipprovdut minn, inter alia, l-Artikoli 17(1), (2) u (3);
(2) Billi skond l-Artikolu 17(1) tar-Regolament (KEE) Nru 259/93, il-Kummissjoni nnotifikat lil kull pajjiż li d-Deċiżjoni tal-Kunsill OECD Ċ(92) 39 Finali tat-30 ta' Marzu 1992 li tikkonċerna l-kontroll ta' movimenti minn fruntiera għall-oħra ta' skart destinati għall-operazzjonijiet ta' rkupru ma japplikax il-lista tal-iskart inklużi fl-Anness II tal-imsemmi Regolament; billi l-Kummissjoni talbet il-konferma illi tali skart ma huwiex soġġett għall-kontroll fil-pajjiż tad-destinazzjoni, jew talbet illi tali pajjiżi jindikaw jekk l-iskart għandux ikun soġġett għall-proċeduri tal-kontroll li japplikaw fl-Anness III jew IV tal-imsemmi Regolament, jew lill-proċedura stipulata fl-Artikolu 15 ta' dan;
(3) Billi ċerti pajjiżi indikaw illi tali iskart għandu jkun soġġett għal wieħed minn dawn il-proċeduri ta' kontroll; billi l-Kummissjoni, li mxiet skond id-dispożizzjonijiet tal-Artikolu 17(3) tar-Regolament (KEE) Nru 259/93, adottat id-Deċiżjoni 94/575/KE tal-20 ta' Lulju 1994 li tistabbilixxi l-proċedura ta' kontroll skond ir-Regolament tal-Kunsill (KEE) Nru 259/93 dwar ċertu trasport ta' skart lejn ċerti pajjiżi li mhumiex fl-OECD [4];
(4) Billi xi pajjiżi tal-OECD xorta ma japplikawx id-Deċiżjoni OECD Ċ(92) 39 Finali, imma jistgħu jagħmlu hekk fil-futur;
(5) Billi ċerti pajjizi terzi oħrajn indikaw ukoll illi waħda mill-proċeduri ta' kontroll ipprovduti mir-Regolament (KEE) Nru 259/93 għandha tkun applikata;
(6) Billi l-Kummissjoni nnotifikat it-talbiex ta' dawn il-pajjiżi terzi lill-Kumitat stabbilit skond l-Artikolu 18 tad-Direttiva tal-Kunsill 75/442/KEE tal-15 ta' Lulju 1975 dwar l-iskart [5], kif emendata aħħar mid-Deċiżjoni tal-Kummissjoni 96/350/KE [6];
(7) Billi skond l-Artikolu 17(3) tar-Regolament (KEE) Nru 259/93 fejn tali skart huwa soġġett għal kontroll fil-pajjiż tad-destinazzjoni, jew fuq talba ta' pajjiż tali, l-esportazzjoni ta' tali skart lil dak il-pajjiż huma soġġetti għal kontroll;
(8) Billi huwa xieraq li jiġu aġġornati u miġburin flimkien dawn il-ftehim kollha tal-esportazzjoni fir-rigward tal-pajjiżi hawn fuq f'test wieħed, u, fl-interess ta' ċarezza u ċertezza legali, li jiġu elenkati dawk il-kategoriji ta' skart li mhumiex soġġetti għal proċeduri ta' kontroll; billi d-Deċiżjoni 94/575/KE għandha għalhekk tkun imħassra;
(9) Billi dwar trasport lejn l-Istati tal-ACP, l-Artikolu 39 tar-Raba’ Konvenzjoni tal-ACP-KE, iffirmata f'Lomé fil-15 ta' Diċembru 1989 [7], jipprojbixxi l-eportazzjoni lejn dawk il-pajjiżi ta' skart perikoluż elenkati fl-Annessi I u II tal-Konvenzjoni ta' Basel fuq il-Kontroll ta' Movimenti transkonfini ta' Skart Perikolużi u d-Dispożizzjoni tagħhom, li kienet konkluża f'isem il-Komunità mid-Deċiżjoni tal-Kunsill 93/98/KEE [8]; billi, barra minn dan, ċertu skart jistgħa jinsab fl-Anness II tar-Regolament (KEE) Nru 259/93; billi, f'dawk iċ-ċirkostanzi u sabiex jitħarsu l-obbligi internazzjonali tal-Komunità, jrid ikun ċar illi tali trasport ta' tali oġġetti lil pajjiżi tal-ACP huma projbiti,
ADOTTAT DAN IR-REGOLAMENT:
Artikolu 1
1. Il-proċedura ta' kontroll applikabbli għall-skart elenkat fl-Anness III tar-Regolament (KEE) Nru 259/93 għandha tapplika lill-esportazzjonijiet lejn il-pajjiżi elenkati fl-Anness A ta' dan ir-Regolament dwar dawk il-kategoriji ta' skart elenkati fl-Anness II tar-Regolament (KEE) Nru 259/93 li huma wkoll qegħdin fl-Anness A.
2. Il-proċedura ta' kontroll applikabbli għall-skart elenkat fl-Anness IV tar-Regolament (KEE) Nru 259/93 għandha tapplika lill-esportazzjonijiet lill-pajjiżi elenkati fl-Anness B ta' dan ir-Regolament dwar dawk il-kategoriji ta' skart elenkati fl-Anness II tar-Regolament (KEE) Nru 259/93 li huma wkoll qedin fl-Anness B.
3. Il-proċedura ta' kontroll stipulata fl-Artikolu 15 tar-Regolament (KEE) Nru 259/93 għandha tapplika lill-esportazzjonijiet lill-pajjiżi elenkati fl-Anness Ċ ta' dan ir-Regolament dwar dawk il-kategoriji ta' skart elenkati fl-Anness II tar-Regolament (KEE) Nru 259/93 li huma wkoll qedin fl-Anness Ċ.
4. Mingħajr preġudizzju għall-punti (b) sa (e) tal-Artikolu 1(3) tar-Regolament (KEE) Nru 259/93, jew tal-Artikolu 11 ta' dan, l-ebda proċedura ta' kontroll ma għandha tapplika lill-esportazzjonijiet lil dawk il-pajjiżi elenkati fl-Anness D ta' dan ir-Regolament dwar dawk il-kategoriji ta' skart elenkati fl-Anness II tar-Regolament (KEE) Nru 259/93 li huma wkoll qedin fl-Anness D.
5. Ladarba pajjiż tal-OECD li huwa elenkat fl-Anness A, B u/jew Ċ u li għalih id-Deċiżjoni OECD Ċ(92) 39 Finali ma tapplikax fiż-żmien tad-dħul fis-seħħ ta' dan ir-Regolament, imbagħad jimplimenta dik id-Deċiżjoni OECD, dan ir-Regolament ma għandux japplika iżjed lil dak il-pajjiż.
Artikolu 2
Id-dispożizzjonijiet ta' l-Artikolu 1 għandhom ikunu mingħajr preġudizzju għall-projbizzjonijiet li hemm fir-Raba’ Konvenzjoni ACP-KE dwar it-trasport ta' skart lejn pajjiżi ACP.
Artikolu 3
Id-Deċiżjoni 94/575/KE hija hawnhekk imħassra.
Artikolu 4
Dan ir-Regolament għandu jidħol fis-seħħ fit-tlettax-il ġurnata wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-12 ta' Lulju 1999.